# ОБЩИНА ТУТРАКАН

# *7600 Тутракан, ул. “Трансмариска” № 31, тел. 0866/60621, факс:0866/60636, е-mail: tutrakan@b-trust.org*

**М О Т И В И**

**към Проект на Наредба за изменение и допълнение на Наредба за овладяване на популацията на безстопанствените кучета на територията на Община Тутракан**

1. **Причини, налагащи приемането на изменението на Наредба за овладяване на популацията на безстопанствените кучета на територията на Община Тутракан**

С УКАЗ №200 от 19 август 2024г. на Президента на Република България е приет Закон за въвеждане на еврото в Република България. При спазване на разпоредбите на този закон е необходимо да се осигури своевременно правна възможност за адаптиране и прилагане на нормативните актове на Общински съвет - гр. Тутракан и привеждането им в съответствие със Закона за въвеждане на еврото в Република България. Цялата й дейност е подчинена на българското законодателство.

Адаптирането на всички подзаконови актове на Община Тутракан се налага да бъде извършено в периода преди преминаване към евровалутата с цел да се гарантира по плавно и безпроблемно преминаване към еврото, да се осигури време за осмисляне от населението на стойностното изражение на услугите в новата валута, като се приложи двойното обозначаване на цените местните такси и цени на услуги; да се осигури време за разплащане и чрез двете валути; да се гарантира високо ниво на прозрачност на превалутиране от една в друга валута.

1. Чрез предложения проект за изменение и допълнение на **Наредба за овладяване на популацията на безстопанствените кучета на територията на Община Тутракан** ще се промени платежната валутна единица на местните такси и цени на услуги от лева в евро, като се прилага официален валутен курс определен за тази цел. Официалният валутен курс на лева към еврото е неотменимо фиксираният валутен курс от 1,95583 лева към еврото от БНБ и еврото ще стане официална валута и законно платежно средство в РБ от датата на отмяна на дерогацията за България, определен в Регламент на Съвета, приет в съответствие с чл. 140, параграф от Договора за функционирането на Европейския съюз.

С предложения проект за изменение и допълнение на **Наредба за овладяване на популацията на безстопанствените кучета на територията на Община Тутракан**

се определя и:

1) периодът на двойно обозначаване, а именно дванадесет месеца след датата на въвеждане на еврото;

2) периодът на двойно обращение на лева и еврото, а именно един месец от датата на въвеждане на еврото.

1. **Цели, които се поставят.**

Целта на предложения проект за изменение и допълнение на **Наредба за овладяване на популацията на безстопанствените кучета на територията на Община Тутракан** е да осигури безпроблемно предоставяне на всички услуги от общината, размера на глобите, осъществяване на цялостната дейност в условията на приложение на евровалутата.

1. **Финансови и други средства, необходими за прилагането на новата уредба.**

Основните фактори, отчетени при разработването на проекта за изменение и допълнение на **Наредба за овладяване на популацията на безстопанствените кучета на територията на Община Тутракан** са Концепциите на Закона за въвеждането на еврото в РБ. В този аспект за приложението на настоящия проект няма да е необходим допълнителен финансов ресурс.

1. **Очаквани резултати от прилагането, включително финансови, ако има такива.**

С приемането на проекта  **за изменение и допълнение на Наредба за овладяване на популацията на безстопанствените кучета на територията на Община Тутракан** се очаква плавно и безпроблемно обслужване на гражданите на общината след въвеждането на еврото като платежна парична единица в РБ при което няма да има разлика в приходите в общинския бюджет от планираните.

1. **Анализ за съответствие с правото на Европейския съюз.**

Предлаганият проект за изменение и допълнение на **Наредба за овладяване на популацията на безстопанствените кучета на територията на Община Тутракан**  е нормативен подзаконов акт за прилагане на правила и норми. Проектът не противоречи на нормативен акт от по-висока степен и е в съответствие с правото на Европейския съюз като е в съответствие с Европейското законодателство. Предлаганите и приети промени са в съответствие с § 60 от преходните и заключителни разпоредби на Закона за въвеждане на еврото в Република България и влизат в сила от датата, определена с Решение на ЕС за приемане на еврото в РБ.

На основание чл. 26, ал. 4 и ал. 5 от Закона за нормативните актове чл. 77 и чл. 79 от Административнопроцесуалния кодекс, заинтересованите лица могат в 30-дневен срок от публикуване на настоящия Проект на Наредба за изменение и допълнение на **Наредба за овладяване на популацията на безстопанствените кучета на територията на Община Тутракан,** на официалната интернет страница на Община Тутракан да представят своите писмени предложения и становища по проекта, които да бъдат входирани в Информационния център на Община Тутракан на адрес гр. Тутракан, ул. „Трансмариска“ № 31 или на електронната поща на Община Тутракан: **tutrakan@b-trust.org**